Diari Oficial de la Generalitat Valenciana


Sumari del DOGV 6530, del 27-05-2011 (2011/5512)

Notificació de la sentència dictada en el judici ordinari número 1239/2008.
---------------------------------------------------------------------------

### Dades del document

Número de DOGV
:   6530

Data del DOGV
:   27-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5512


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el judici ordinari número 1239/2008. [2011/5512]  
Judici ordinari 001239/2008  
Demandant: Man Vehículos Industriales España, SA.  
Procuradora: Basilia Puertas Medina.   
Demandats: Frigo Belmonte, SL, y José Manuel Belmonte Perea.  
Jorge Víctor Iglesias de Baya, secretari del Jutjat Mercantil número 2 de València, faig saber:  
Que en aquest Jutjat a càrrec meu se segueixen les actuacions de judici ordinari 001239/2008 a instàncies de Man Vehículos Industriales España, SA, representat per la procuradora Basilia Puertas Medina, contra Frigo Belmonte, SL, i José Manuel Belmonte Perea, en què mitjançant la resolució del dia de hui he disposat, com ara ho efectue, notificar la sentència dictada en les actuacions indicades als demandats en parador ignorat Frigo Belmonte, SL, i José Manuel Belmonte Perea.  
  
La sentència té l'encapçalament i part dispositiva que literalment són així:  
  
«Sentència número 116/2011  
València, 6 d'abril de 2011   
María del Mar Fernández Barjau, jutgessa substituta en funcions de reforç del Jutjat Mercantil número 2 de València, he vist aquestes actuacions de judici ordinari número 1239/2008, promogudes a instàncies de la procuradora Basilia Puertas Medina, en nom i representació de la mercantil Man Vehículos Industriales España, SA (actualmente denominada Man Truck & Bus Iberia, SA), assistida per la lletrada Ana Pascual Luján, contra la societat Frigo Belmonte, SL, i el seu administrador únic José Manuel Belmonte Perea, declarats ambdós en rebel·lia, en què s'exerceix de forma acumulada una acció de reclamació d'una quantitat i la de responsabilitat de l'administrador social, d'acord amb els següents  
/.../  
  
Dispositiva  
Estime totalment la demanda formulada per la procuradora senyora Puertas Medina, en nom i representació de la mercantil Man Vehículos Industriales España, SA, (actualment denominada Man Truck & Bus Iberia, SA), contra la societat Frigo Belmonte, SL, i el seu administrador únic José Manuel Belmonte Perea, declarats ambdós en rebel·lia, i condemne els dos demandats a pagar, de forma conjunta i solidària, a la part actora la quantitat de 7.488,42 € més els interessos legals des de la interpel·lació judicial (19 de novembre de 2008), així com les costes produïdes en aquesta instància.  
Expediu un certificat d'aquesta sentència i uniu-lo a les actuacions, i incloeu l'original en el llibre de sentències civils d'aquest Jutjat.  
  
Mode d'impugnació: mitjançant un recurs d'apel·lació davant de l'Audiència Provincial de València (article 455 LECn).El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).   
De conformitat amb la disposició addicional 15 de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat. Haurà de constituir el dipòsit mitjançant l'ingrés de la quantitat indicada al banc Banesto, en el compte corresponent a aquest expedient, indicant, en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa. En el cas que realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior.  
Aquesta és la meua sentència, que pronuncie, mane i firme».  
I perquè valga de notificació de la sentència als demandats en parador ignorat, de conformitat amb el que disposa l'article 497.2 de la Llei d'Enjudiciament Civil, expedisc aquest edicte.  
  
València, 6 d'abril de 2011.- El secretari: Víctor Iglesias de Baya.